Dani Alves rasman «PSJ» a’zosiga aylandi. 34 yoshli braziliyalik futbolchi parijliklar klubi bilan ikki yillik shartnomaga imzo chekdi. Alves yangi jamoasida 32-raqam ostida harakat qiladi. Dani Alves avvaliga «Manchester Siti» safiga o‘tishi kutilgan, ammo kutilmaganda u yo‘nalishni Parij tomon o‘zgartirdi. OAVda yozilishicha, parijliklar unga «Manchester Siti»dan ko‘ra ikki baravar ko‘proq maosh (yiliga 10 mln yevrodan ortiq) taklif etishgan. Futbolchi «Yuventus»dan erkin agent maqomida Fransiya chempionatiga keldi.